১৯০৫-০৬ মৌসুম থেকে ১৯৩০-৩১ মৌসুম পর্যন্ত মিক কোমেইলের প্রথম-শ্রেণীর খেলোয়াড়ী জীবন চলমান ছিল। সচরাচর উদ্বোধনী ব্যাটসম্যান হিসেবে খেলতেন। অনেকগুলো বছর কেপ টাউনের পক্ষে খেলেছেন। ১৯১২ সালে স্বর্ণালী সময় অতিবাহিত করেন। সহস্র রানের মাইলফলক স্পর্শ করেন। বিশ বছর বয়সের শুরু থেকে ৪৭ বছর পর্যন্ত কারি কাপে ওয়েস্টার্ন প্রভিন্সের সাফল্যের অনুষঙ্গ ছিলেন। 

বেশ দীর্ঘদিন ডানহাতি উদ্বোধনী ব্যাটসম্যান হিসেবে খেলোয়াড়ী জীবন অতিবাহিত করেছেন মিক কোমেইল। ১৯০৫-০৬ মৌসুমে ওয়েস্টার্ন প্রভিন্সের পক্ষে প্রথমবারের মতো অংশগ্রহণ করেছিলেন। ১৯৩০-৩১ মৌসুমে গ্রিকুয়াল্যান্ড ওয়েস্টের পক্ষে সর্বশেষ প্রথম-শ্রেণীর ক্রিকেট খেলায় অংশ নিয়েছিলেন।

১৯০৫-০৬ মৌসুমে এমসিসি দল দক্ষিণ আফ্রিকা গমন করে। মাঝারিসারির ব্যাটসম্যান হিসেবে ওয়েস্টার্ন প্রভিন্সের সদস্যরূপে এমসিসি’র বিপক্ষে একবার অংশ নেন। তবে, খুব কমই সফলতার স্বাক্ষর রাখেন। ১৯০৮-০৯ মৌসুমের কারি কাপ প্রতিযোগিতায় ওয়েস্টার্ন প্রভিন্স দলের উদ্বোধনী ব্যাটসম্যান হিসেবে খেলার জগতে ফিরে আসেন। বর্ডারের বিপক্ষে খেলায় তিনি ৭৪ রান তুলেছিলেন তিনি। এর কিছুদিন পর ট্রান্সভালের বিপক্ষে ৩৪ ও ৬৫ রান তুলেন। এরফলে, ওয়েস্টার্ন প্রভিন্স দল তাদের চিরপ্রতিদ্বন্দ্বী দলের বিপক্ষে ছয় রানে জয় পেয়ে কাপ ছিনিয়ে নেয়।

ইংল্যান্ডের মুখোমুখি
ফুটবলে অংশগ্রহণ
আন্তর্জাতিক ক্রিকেট
প্রথম-শ্রেণীর ক্রিকেট